เงินบาทเปิด 32.37/ดอลลาร์สหรัฐ
เงินบาทเปิด 32.37 มองกรอบวันนี้ 32.30-32.40  จับตาเงินทุนเคลื่อนย้าย-ตัวเลขศก.สหรัฐฯ
3 ต.ค. 2561

เงินบาทเปิด 32.37 มองกรอบวันนี้ 32.30-32.40  จับตาเงินทุนเคลื่อนย้าย-ตัวเลขศก.สหรัฐฯ
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 32.37 บาท/ดอลลาร์ จากเย็นวานนี้ (2ต.ค.61) ที่ปิดตลาดอยู่ที่ระดับ 32.37/39 บาท/ดอลลาร์
"เมื่อคืนดอลลาร์แข็งค่าเมื่อเทียบสกุลเงินส่วนใหญ่ จากแรงซื้อแต่เช้านี้เริ่มมีการพักตัวบ้าง"นักบริหารเงิน ระบุ
ส่วนทิศทางวันนี้คาดว่าจะเคลื่อนไหวในกรอบระหว่าง 32.30-32.40 บาท/ดอลลาร์ โดยให้จับตากระแสเงินทุนเคลื่อนย้าย หลังวานนี้ต่างชาติขายหุ้นออกมามากและมีการเข้าซื้อพันธบัตร ส่วนปัจจัยอื่นๆ คืนนี้จะมีการรายงานตัวเลขการจ้างงานภาคเอกชนของสหรัฐฯ และ ตัวเลข ISM ภาคบริการของสหรัฐฯ สรวมทั้งตัวเลขการจ้างงานนอกภาคเกษตรของสหรัฐฯในวันศุกร์ที่จะถึงนี้
THAI BAHT FIX 3M (2 ต.ค.) อยู่ที่ระดับ 1.23183% ส่วน THAI BAHT FIX 6M อยู่ที่ระดับ 1.38716%